เรื่องร้องเรียน: เพื่อนบ้านที่อยู่รั้วติดกัน ได้ให้อาหารเลี้ยงนกพิราบในตอนเช้า ช่วงตี 5:30 -7 โมงเช้า โดยตั้งแต่ตี5ครึ่ง นกพิราบจะมาเกาะที่ริมหน้าต่างและหลังคาของดิฉัน เพื่อรอกินอาหาร เสียงฝูงนกบินจะดังจนต้องตื่น ขี้นกขนนกตกเต็มบ้าน เปิดประตูบ้านออกมาก็ได้กลิ่นเหม็นขึ้นก  ตัวบ้าน รอบๆหน้าต่างก็สกปรกเพราะขี้นก ทำความสะอาดเท่าไหร่ก็ไม่เคยหมด  และ เพื่อนบ้านคนนี้ก็เอาหมาแมวข้างถนนมาเลี้ยง ปล่อยให้ส่งเสียงร้องไห้รบกวนทั้งกลางคืนจนเช้าตรู่ บ้านของเธอก็สกปรกมากเพราะมีกลิ่นขี้แมวและขี้นกลอยออกมา จนเพื่อนบ้านอีกหลัง ต้องย้ายห้องนอนหนีไปนอนฝั่งหน้าบ้าน  ดิฉันเคยแจ้ง ทางเขตห้วยขวางไปแล้ว 2-3 ครั้ง เรื่องนกพิราบ เจ้าหน้าที่ก็มาตรวจและเตือนไม่ให้เลี้ยงนกพิราบ ทางเธอก็บอกว่าไม่ได้เลี้ยง และไม่ยอมให้เข้าไปตรวจบ้าน เจ้าหน้าที่บอกให้ดิฉัน ถ่ายรูปตอนเธอให้อาหารนก  แต่เธอรู้ และระวังตัวมาก เอาผ้าใบมาปิดรั้วไม่ให้ใครเห็น ! ถ้าจะถ่ายรูปให้ชัดต้องปีนหลังคา ซึ่งอันตรายต่อตัวเองมาก  มิใช่ตัวของดิฉันเองเท่านั้นที่เดือดร้อนเพื่อนบ้านที่อยู่ในละแวกเดียวกันก็ได้รับความเดือดร้อนเช่นเดียวกัน  ดิฉันอยากขอร้องทางผู้ว่าชัชชาติช่วยเข้ามาจัดการเรื่องนี้ให้เด็ดขาด คะ  ขอขอบคุณ มาณ ที่นี้คะ
การดำเนินการของเจ้าหน้าที่: จากคุยสอบถาม สราวณี และ แม่บ้านของบ้านดังกล่าวได้ให้ข้อมูลว่าปัจจุบันไม่ได้ให้อาหารนกพิราบแล้วและ เวลาสุนัขกินอาหารเสร็จก็รีบเก็บ เศษอาหาร ในทันที เพื่อป้องกันไม่ให้นกพิราบโฉบมากินเศษอาหาร ทั้งนี้ได้กำชับ และขอความร่วมมืองดให้อาหารนกพิราบและให้หามาตรการแก้ไขในทันที เพื่อป้องกันโรคที่มากับนกและเหตุเดือดร้อนรำคาญต่อบ้านที่อาศัยใกล้เคียงต่อไป
ความเห็นของผู้แจ้ง: ขอบคุณเจ้าหน้าที่ ฝ่ายสิ่งแวดล้อมที่เข้ามาตามเรื่องที่แจ้งไปคะ
พื้นที่: แขวงสามเสนนอก เขตห้วยขวาง กรุงเทพมหานคร